open-index/open-wikipedia-markdown huggingface dataset:
-isme

**-isme** er en vanlig etterhengt stavelse til mange fremmedord som brukes om sosiale, religiøse og åndshistoriske fenomener.

Ved å bruke -ismeformen i en muntlig eller skriftlig kommunikasjon, viser man til en mental kategori for den som mottar. Ofte sparer det mange ord. Som kommunikasjon er det en fordel at begge parter besitter omtrent samme kunnskapene – ellers kan kategoriseringen i seg selv lage misforståelser. Tilsvarende -ist for å betegne en tilhenger av den aktuelle -isme, for eksempel kommunist for en tilhenger av kommunismen.

-isme-begrepet går langt tilbake i tid, men ble for alvor synlig i åndslivet fra midten av 1800-tallet. Fra før ble det brukt om religioner: Buddhisme om Buddhas lære, muhammedanisme om Muhammeds lære osv. Etterhvert som kunnskap ble utbredt og tildels omstridt ble behovet for å skille ut, og skille seg ut sterkere.

Mange ismer fantes forøvrig i praksis inntil en eller flere lærde gransket fenomenet og fant sammenhenger og satte navn. Dette kan sies om kapitalismen som utviklet seg fra bankvesenet i senmiddelalderen og fikk navn i tiden omkring den industrielle revolusjon. Sosialismen fikk navn ganske tidlig, parallelt med liberalismen.

Noen ganger oppstår et ismebegrep ut fra en motparts sterke behov for å markere motsetninger. Dette kan sies om Darwins utviklingsteori som vakte sterk motstand blant tilhengere av Bibelens skapelsesberetning i bokstavelig forstand. De kalte seg kreasjon-ister og de andre for evolusjonister (ment som skjellsord).

En hoved-isme kan ofte deles i flere underkategorier. Disse kan følge hverandre som en historisk utviklingsrekke, eller der kan oppstå skiller. I religionshistorien snakkes da om skisma (brudd), mens kunsthistorien snakker om secessjoner, kunstnergrupper eller skoledannelser.

Å lansere en ny isme og få den til å bli stående som varig del av begrepsapparaturen har vist seg å være både lett og vanskelig. Noen ganger er en spøk eller en nedsettende omtale  blitt stående, mens mange mere seriøse forsøk har mislykkes. Fauvistene gjorde en pressebeskrivelse av dem som «ville»(fauves) til et nyttig begrep, donaldismen var iflg. skaperen bare delvis seriøs, mens et forsøk gjennom en magistergradsavhandling på å lansere *secessjonisme* som beskrivelse  stiller i klasse med tanken på å gjøre skilsmisse til en bevegelse under navnet «divorsjonisme».
Amiot 143

**Amiot 143** er et fransk bombefly. Prototypen, basert på den tidligere Amiot 140, fløy første gang i august 1934, og de første serieproduserte flyene ble levert fra juli 1935.

Amiot 143 ble brukt med vekslende hell under slaget om Frankrike i 1940. Innledningsvis ble det brukt som bombefly, men bruken ble fort begrenset til nattbombing og slipp av propagandamateriale. Under ett tokt 14. mai 1940 ble tolv av tretten Amiot 143 skutt ned. Ved Frankrikes kapitulasjon var bare 50 av i alt 178 fly produsert igjen, og disse ble senere brukt av Vichy-regimets flyvåpen som transportfly.

## Litteratur
* Jérome Ribeiro, Michel Ledet; **L´Amiot 143 - de L´Amiot 140 à L´Amiot 150** utgitt av Lela Presse 2013 ISBN 978-2-914017-75-6 (fransk)

## Eksterne lenker
* Wings Palette-fargelegging
Nina Stiles

**Nina Rimmer Stiles** (født 19. mai 1989 i Trondheim) er en norsk tidligere fotballspiller. Hun startet karrieren i Charlottenlund, som manglet jentelag, og hun spilte derfor hele tiden for guttelagene i bydelen. Stiles var kaptein på Charlottenlunds guttelag da hun dro til toppserielaget Trondheims-Ørn i 2005. Stiles spilte også for det norske U19-landslaget. Hun har til sammen 32 kamper for aldersbestemte landslag og hun har scoret 6 mål på 19 toppserie-kamper for Trondheims-Ørn.

I 2004 mottok Nina Stiles prisen «Årets Charlie», en ærespris som kun blir utdelt til de spesielt begavede elevene på Charlottenlund ungdomsskole. Året etter, i 2005, mottok hun Trønderfotballens talentstipend. Samme år debuterte hun i Toppserien som 16-åring, og hun mottok Knut Skoglunds minnepris for sitt talent. Prisen ble delt ut av Astrid Skoglund og Nils Skutle.

Den 29. oktober 2006 mottok Stiles også Ivers talentpris av Odd Iversen under pausen i kampen mellom RBK og Viking. Prisen på  kr deles hvert år ut til et trøndersk talent som har utmerket seg de siste årene.

Fra mai 2007 slet Stiles med gjentatte korsbåndskader, og hun bestemte seg for å legge opp som fotballspiller i 2009.

Etter spillerkarrieren var over, tok hun UEFA B-lisenskurs i fotball. 

Hun har jobbet i Coerver Coaching og som hovedtrener for Heimdal IF Damer senior (3.div). Hun er nå ansatt i Trondheims-Ørn SK, som spillerutvikler for rekruttlaget U20. 

Hun studerte fysioterapi ved HIST, og ble ferdigutdannet fysioterapeut våren 2016.

Nina Stiles er grandniesen til Manchester United-spilleren Nobby Stiles.

## Meritter
**Med Trondheims-Ørn:**
*Seriesølv 2006
*Vinner av Dana Cup 2006 (med juniorlaget
**Priser:**
* Per Olav Volls minnefond
* Knut Skoglunds minnefond (2005)
* Trønderfotballs idrettstipend 
* Trondheim kommunes idrettsstipend
* Årets Iverstalentpris 

## Referanser


## Eksterne lenker
*
Incurvarioidea

* Bladhullmøll (Heliozelidae)
* Svepemøll (Adelidae)
* Flekkmøll (Incurvariidae)
* Knoppmøll (Prodoxidae)
* Cecidosidae
* Crinopterygidae

**Incurvarioidea** er en overfamilie av sommerfugler som omfatter seks ulike familier av små møll, fire av disse finnes i Norge. De begynner ofte livssyklusen sin som minerere i blader eller frukter, men ofte skifter larven oppholdssted og føde i løpet av larvetiden. På utseende er de små, mer eller mindre mørkfargede møll, ofte med hvite flekker, med avrundede vinger. Noen har svært lange antenner. De flyr vanligvis om dagen. Noen få arter kan gjøre skade på bærbusker.

## Systematisk inndeling

* Ordenen sommerfugler (Lepidoptera)
** Gruppen Glossata – sommerfugler med sugesnabel
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Eulepidoptera
******* Overfamilien **Incurvarioidea**
******** Familien Cecidosidae  – tolv arter, Sør-Amerika, Afrika og New Zealand
******** Familien Crinopterygidae  – én art. Middelhavsområdet
******** Familien bladhullmøll (Heliozelidae)  – 100 arter, tre i Norge
******** Familien flekkmøll (Incurvariidae)  – 100 arter, åtte i Norge
******** Familien svepemøll (Adelidae)  – 300 arter, 14 i Norge
******** Familien knoppmøll (Prodoxidae)  – 75 arter, sju i Norge

## Eksterne lenker
*
Norsk Landbrukssamvirke

**Norsk Landbrukssamvirke** er en interesseorganisasjon for de bondeeide samvirkeforetakene i Norge. Et landbrukssamvirke, eller et landbrukskooperativ, er en strategisk allianse mellom enkeltbønder for å kunne løse en oppgave i fellesskap. Organisasjonen ble stiftet 1. januar 1989.

Norsk Landbrukssamvirke Servicekontor AS er et heleid datterselskap av Norsk Landbrukssamvirke. Et tidligere navn for samvirket var Landbrukssamvirkets Felleskontor.

## Bakgrunn
Før samvirkene ble etablert solgte bøndene varer hver for seg fra egen gård. Hver enkelt bonde hadde liten makt til å påvirke verdikjeden. Bøndene hadde lav kjennskap til markedet, ble ofte presset på pris og fikk ikke ta del i verdiskapningen som foregikk lenger ut i verdikjeden. Ved å organisere seg i samvirker ble makten deres styrket. Gjennom samvirkene kunne bøndene samle inn varer, foredle dem og forhandle priser med oppkjøpere og kjøpmenn. Opprettelsen av samvirke ga bøndene økt markedsmakt. 

Verdiskapningen som foregår i verdikjeden for mat har stor betydning for næringsgrunnlag og bosetting ute i distriktene. Eierne av samvirkebedriftene bor spredt over hele landet, og bedriftene har anlegg i alle regioner. Overskuddet som skapes gjennom foredlingen og salg bringes tilbake til samvirkebøndene. At disse bedriftene er organisert som samvirker garanterer for et langsiktig nasjonalt eierskap.

## Virksomheten
Norsk Landbrukssamvirke har som mål å jobbe for gode og forutsigbare rammebetingelser for norsk landbruksbasert matproduksjon. Organisasjonen driver næringspolitisk arbeid, tilbyr kompetansebygging til tillitsvalgte i medlemsbedriftene og jobber med forskning og innovasjon.  

## Medlemsbedriftene
Hovedaktiviteten til medlemsbedriftene er knyttet til matproduksjon basert på norske råvarer kjent gjennom merkevarer som TINE, Gilde, Prior og HOFF. Medlemmene har også en betydelig forretningsvirksomhet innen skogbruk, fôr, avl, rådgiving, bank, forsikring og innkjøp. Samlet har medlemsbedriftene en omsetning på rundt NOK 75 milliarder og ca. 16&nbsp;000 ansatte. Medlemmene deles i kategoriene salgssamvirke, innkjøpssamvirke, avlssamvirke og bank/forsikringssamvirke. Alle bortsett fra Gjensidige er 100 % eid av norske bønder.

### Salgssamvirker
*TINE SA 
*Nortura SA 
*Norges Skogeierforbund
*Gartnerhallen SA
*HOFF SA 
*Norges Pelsdyralslag
*Honningcentralen AL

### Innkjøpssamvirker
* Coop Norge
* Felleskjøpet
* Felleskjøpet Rogaland Agder (FKRA)

### Avlssamvirker
*Geno SA
*Norsvin
*TYR (tidl. Norsk Kjøttfeavlslag)
*Norsk Sau og Geit

### Bank- og forsikringssamvirker
*Landkreditt
*Gjensidige

### Annet
*Norsk Landbruksrådgiving (NLR)        

## Eksterne lenker
* 
*
Objekt (grammatikk)

I grammatikken er et **objekt** et setningselement som er del av setningspredikatet. Objektet er noe eller noen som er involvert i subjektets «utførelse» av verbet. Som et eksempel gis følgende setning:

:

«Ivar» er subjektet, den som utfører handlingen, mens «sparke» er verbet, handlingen, og «ballen» er hva det som blir påvirket av handlingen.

## Typer objekter
Det er tre klasser av objekter: direkte objekter, preposisjonsobjekt og indirekte objekter. Et indirekte objekt er mottakeren av et direkte objekt, eller en deltaker i hendelsen på en annen måte. Eksempler på hver type er:

*I *Vi kastet kniver.* Her er *kniver* direkte objekt av verbet *kastet*.
*I *Vi hørte på læreren.* Her er *læreren* et objekt av preposisjonen *på*, og preposisjonsobjektet av verbet *hørte*.
*I *De sendte ham et postkort.* Her er *ham* det indirekte objektet av verbet *sendte*.

I mange språk, blant annet tysk, latin og klassisk arabisk, kan objektene endre form (deklinere) for å indikere hva slags objekt de er (de endrer kasus). Dette gjøres ikke i norsk, utenom i enkelte pronomen som har egne subjekts- og objektsformer. I stedet angis objektstype av ordstillinga i setningene.

Preposisjonsuttrykk (preposisjon + styring/preposisjonsobjekt) ble tidligere kalt komplement. Indirekte objekt ble tidligere kalt omsynsledd eller hensynsledd.

## Se også
*Subjekt

## Eksterne lenker
* Grammatiske termer til bruk i skoleverket (Språkrådet)
Straume Idrettspark

**Straume Idrettspark** er hjemmearenaen til Sotra Sportsklubb siden 1998. Arenaen består av én naturgressbane og to kunstgressbaner. Straume stadion har sittetribune med plass til 400 tilskuere.

Den 13. juni 2007 møttes tidligere IL Øygard, nå Sotra Sportsklubb og Brann til et cup-oppgjør (*andre runde*) i Straume idrettspark. Brann vant kampen 5-0.
Sotra Sportsklubb med tilskudd fra flere organisasjoner, har de siste årene rustet opp tilhørende områder med turløyper med lys, kunstgressbane,  sandhåndballbaner, flerbrukshallen Sotra Arena, innendørs fotballbane og en turnhall.

## Se også
* Sotra Arena

## Eksterne lenker
*
Liste over norske fotballspillere i Italia

**Liste over [[Norge|norske]] [[fotball]]spillere i [[Italia]].**

Nordmenn har i liten grad satt sitt preg på italiensk fotball. Dette er en liste over de som har spilt for italienske klubber.

## 1950-tallet

* Knut Andersen spilte for Padova 1950&ndash;53 (43 kamper, 6 mål).
* Per Bredesen spilte for Lazio 1952&ndash;55, Udinese 1955&ndash;56, Milan 1956&ndash;1958, Bari 1958&ndash;59 og Messina 1959&ndash;61.
* Finn Gundersen spilte for Verona 1957 (24 kamper, 3 mål)&ndash;1959.
* Arne Kotte spilte for Palermo 1956 ( 1 kamp (5 min) &ndash;1956
* Ragnar Nikolay Larsen spilte for Lazio 1951&ndash;53 og Genova 1953&ndash;56.

## 1990-tallet

* Runar Berg spilte for Venezia 1999&ndash;2001 (30 kamper, 2 mål).
* Bernt Christian Birkeland spilte for Marsala 1999(?)&ndash;2000 (19 kamper).
* Steinar Nilsen spilte for Milan 1997&ndash;98 og Napoli 1998&ndash;2002.
* Petter Rudi spilte for Perugia på lån i 1997 (14 kamper, 1 mål).

## 2000-tallet

* John Carew spilte for Roma på lån fra Valencia 2003&ndash;04 (20 kamper, 6 mål).
* Tore André Flo spilte for Siena 2003&ndash;05 (63 kamper, 13 mål).
* Anders Flesche Klunderud spilte for Casale i 2002 (7 kamper, 1 mål).
* Kamal Saaliti spilte for Sassari Torres i 2003.
* Bjarte Vatlestad spilte for AC Rodengo Saiano i 2000.
* Alexander Søderlund spilte for Treviso (Serie B) i 2008-2010 (0 kamper 0 mål) og Lecco i 2010 (7 kamper 0 mål)
* John Arne Riise spilte for Roma i 2008–2011 (99 kamper 7 mål).

## 2010-tallet
* Erik Huseklepp spilte for Bari i 2011 (14 kamper, 2 mål)
* Haitam Aleesami spilte for Palermo fra 2016-2019 (79 kamper 1 mål).
* Stefan Strandberg spilte for Trapani i serie B. Fra 2019-2020 (12 kamper 0 mål).
* Morten Thorsby spiller for UC Sampdoria fra 2019 -.

## 2020-tallet
* Kristoffer Askildsen spiller for UC Sampdoria fra 2020 -.
*Morten Thorsby spilte for UC Sampdoria fra 2019-2022.
* Jens Petter Hauge spiller for AC Milan fra 2020-2022.
* Martin Palumbo spiller for Udinese Calcio fra 2020-
* Dennis Johnsen spiller for FBC Unione Venezia fra 2020.
* Leo Skiri Østigård spiller for SSC Napoli fra 2022-. På lån til Genoa CFC fra Brighton & Hove Albion FC i 2022.
* Emil Konradsen Ceide spiller for US Sassuolo Calcio fra 2022-.
* Kristian Thorstvedt spiller for US Sassuolo Calcio fra 2022-.
* Erik Botheim spiller for Salernitana Calcio 1919 fra 2022-.
* Emil Bohinen spiller for Salernitana Calcio 1919 fra 2022-.
* Emilie Haavi spiller for AS Roma fra 2022-.
* Sophie Román Haug spiller for AS Roma fra 2022-.
* Mina Bergersen spiller for AS Roma fra 2021-.
* Ola Solbakken spiller for AS Roma fra 2023-.

## Referanser


## Kilder
* ''«Norske fotballspillere i utlandet gjennom tidene»''
Kanvasand

**Kanvasand** (*Aythya valisineria*) er en stor dykkand, en fugl i andefamilien.

## Beskrivelse

Kanvasanden er 48&ndash;60&nbsp;cm lang, og kan veie i overkant av 1200&nbsp;g.  Den voksne andrikken har sort nebb, rødbrunt hode og hals, sort bryst, røde øyne og hvitaktig kropp.  Hunnen har brunt hode og kropp og sort nebb.

## Atferd

Kanvasanda finner mat ved å beite under vann, iblant fra overflata, men hovedsakelig ved å dykke.  Den lever for det meste av vannplanter, og iblant bløtdyr, vanninsekter og småfisk.  En favorittrett er Kjempevallisneria, som gir arten sitt vitenskapelige navn.

## Eksterne lenker
*
Kobberhodeand

**Kobberhodeand** (vitenskapelig navn
*Aythya americana*) er en dykkand. Den lever i Nord-Amerika. Den hekker i nordlige deler av kontinentet og trekker sørover til sørlige deler av kontinentet og Karibia om vinteren.

## Eksterne lenker
*
Scheltopusik

**Scheltopusik** er den største nålevende arten av stålormer. Navnet kommer av det russiske ordet , «gulbuket».

Denne øglen kan bli opptil 135&nbsp;cm lang, og av dette utgjør halen litt over halvparten. Den ser ut til å mangle lemmer, men ved kloakkåpningen finnes to rester av bakbein. Fargen er gul- eller rødbrun, med lysere, gul buk. Øynene har bevegelige øyelokk, og langs kroppssida går en langsgående hudfold. Denne arten er i motsetning til vår hjemlige stålorm eggleggende.

I motsetning til mange andre stålormer kaster scheltopusiken sjelden halen om den blir angrepet. I stedet hveser den, og kan også bite hardt.

## Leveområder
Scheltopusiken holder til på tørre steder med vegetasjon, eller steiner, der den kan skjule seg. Den eter for det meste snegler, men kan også ta insekter, små pattedyr, firfisler og fugleegg. Selv blir den jaget av rovfugler, små rovpattedyr og slettsnok.

Utbredelsen strekker fra Istria i Kroatia, sørover langs Adriaterhavskysten til Albania og Hellas. Den finnes også på noen av de greske øyene,  i Bulgaria og Kaukasus. Utenfor Europa går den sør til Israel, og øst til Tadsjikistan og Kirgisistan.

## Slektninger
Hvis en ser bort fra den store kroppslengden, er det lite som skiller scheltopusiken fra glasslangene (*Ophisaurus*). Duméril&nbsp;&&nbsp;Bibron opprettet likevel den monotypiske slekten *Pseudopus* for arten i 1839. Boulenger flyttet scheltopusiken til *Ophisaurus* i 1885, og det er dette slektsnavnet som er vanligst i eldre litteratur. Genetiske studier i vår tid har vist at scheltopusiskens aller nærmeste slektning er stålormen, *Anguis fragilis*, og den er derfor nå tilbake i slekten *Pseudopus*.

## Eksterne lenker
* 
* The Sheltopusik: Natural History and Care
* Phillip Colla Natural History Photography
Murmansk lufthavn

**Murmansk lufthavn** (russisk: Аэропо́рт Му́рманск &ndash; *Aeroport Murmansk*, IATA-kode: **MMK**, ICAO-kode: **ULMM**) er en internasjonal flyplass beliggende utenfor Murmansk i Russland. Flyplassen ligger 24&nbsp;km fra Murmansk sentrum ved landsbyen Murmasji i Murmansk oblast. Flyplassen betjente ca. 845 928 passasjerer i 2017.

## Passasjerruter og destinasjoner

## Utviklingsplaner
I 2016 presenterte de nye eierne planer for å bygge en ny terminal ved lufthavnen, for å imøtekomme den betydelige trafikkveksten de siste årene. Eierne har som målsetning at lufthavnen skal kunne trafikkere 1,7 millioner passasjerer i året innen 2030.

I 2018 ble det bestemt at Murmansk internasjonale lufthavn vil ha en ny terminal innen 2021.

## Transportforbindelse til byen

Det finnes en flybuss (nr. 106), som reiser mellom flyplassen og den sentrale bussterminalen (ligger ved jernbanestasjonen). Den også stopper flere steder underveis. Trafikken starter kl. 5.20 og slutter kl. 23.30 (Det finnes også nattbuss). Trafikkintervaller varierer fra 10 til 15 minutter i morgen og ettermiddag, og fra 30 til 50 minutter etter 20:00. Reisen tar ca. 1 time. Det er også taximulighet. Man kan enten ringe taxi eller laste ned en av følgende apper: YandexTaxi eller Rutaxi.

Bussen koster ca. 130 rubler (2020)

Drosje koster ca. 600 rubler (2020)



## Statistikk



## Eksterne lenker
* 
*
Pros Mund

**Pros Mund** (født ca. 1589, død 13. oktober 1644) var en norsk-dansk offiser i trettiårskrigen.

Pros Mund ble etter all sannsynlighet født på adelsgården Birkevold i Eidanger. Ingen vet presis når han ble født, men foreldrene var Niels Mund og Ingeborg (Inger) Prosdatter Lauritsen, datter av lagmann i Skien Pros Lauridsen.

I tillegg til adelsgården Birkevold i Eidanger, eide Pros Mund også Rønnebæksholm og Grevensvænge i Danmark.

Pros Mund ble etter en utenlandsreise løytnant i fellesflåten den 14. juni 1624 med en lønn eller hyre på 150 danske riksdaler.

I 1633 fikk Pros Mund Island i len. En oppgave som han tok svært alvorlig.

## Siste tokt
Sitt siste tokt gjorde Pros Mund i perioden 25. august – 13. oktober 1644 til Østersjøen, hvor han hadde fått kommandoen etter E. Ottesen. Ifølge instruksen av 7. september skulle han med 17 skip ta stilling mellom Femern og Lolland. Han skulle la de mest egnede skip krysse kontinuerlig opp under svenskekysten og ved Kalmarsund. Farleden mellom Danmark og Holsten skulle holdes ren, men hvis den svenske flåte dro til sjøs, skulle han holde sin flåte sammen.

Den 12. september seilte han da av sted, som det ble sagt, med bange anelser. Sykdom hjemsøkte eskadren og hadde snart brakt 400 mann på sykelista. Da de den hollandske hjelpeflåte sammen med noen svenske orlogsskip var forventet å ville gå gjennom sundene, fikk Pros Mund ordre om (i oktober) å hindre dem i dette. Med hensyn på dette oppdraget holdt han sjøen mye lengre enn opprinnelig bestemt. Når han da skulle forflytte seg hjem med flåten, skulle han beordre fire skip til å krysse ennå en tid mellom Lolland, Falster og Vismar, og disse skipene skulle overvintre i Nakskov.

Men det ble annerledes. Den 13. oktober stod det ødeleggende slag under Lolland. Ved entringen av «Patentia» ble Pros Mund drept, «da han ikke vilde tage imod Kvarter»; eller etter en annen versjon: «efter given Kvarter ihjelskød Svenskerne hannem, hans Klæder hannem afrøvede og hannem saa blot og nøgen over Borde kastede». «Pros Mund var vel en behertzig Mand for et Skib, men om han var erfaren for en Admiral, ved jeg ikke» het det i en samtidig kritikk. Man mente at han hadde stor skyld i, at svenskenes angrep på ham ble en overrumpling.

Pros Mund var gift med Edel Urne som var datter av Johan Urne til Valsø, og de bodde i København i Helligkorsstræde.

## Referanser


## Eksterne lenker
Pros Mund
Skippergata

**Skippergata** finnes flere steder:

* Skippergata (Oslo)
* Skippergata (Trondheim)
* Skippergata (Kristiansand)
* Skippergata (Tromsø)
* Skippergata (Skien)
* Skippergata (Drammen)
* Skippergata (Sandnes)
* Skippergata (Ålesund)
* Skippergata (Sandefjord)
* Skippergata (Hadsel) – Melbu
* Skippergata (Lillesand)
* Skippergata (Horten)
* Skippergata (Porsgrunn)
* Skippergata (Halden)
* Skippergata (Steinkjer)
* Skippergata (Vikna) – Rørvik
* Skippergata (Øvre Eiker) – Hokksund
* Skippergata (Alstahaug) – Sandnessjøen
* Skippergata (Stokke) – Melsomvik
* Skippergata (Kragerø)
* Skippergata (Sunndal) – Sunndalsøra
* Skippergata (Haugesund)
* Skippergata (Hasvik) – Breivikbotn
* Skippergata (Hammerfest)
* Skippergata (Kristiansund)
* Skippergata (Mandal)
* Skippergata (Vardø)
* Skippergaten (Fredrikstad)
* Skippergaten (Larvik)
* Skippergaten (Larvik) – Stavern
* Skippergada (Grimstad) – Fevik
* Litle Skippergate (Stavanger) 
* Store Skippergate (Stavanger) 

Skippergada er også et sund i Kristiansand.
Huseby gård

Huseby er et navn som har vært knyttet til gårder med en spesiell funksjon i administrasjonen, senere kongsgårder. Derfor finnes det mange gårder i Norge med dette navnet uten at de nødvendigvis har hatt noe med hverandre å gjøre. Her er noen av dem:

* Huseby gård (Stange)
* Huseby gård (Oslo)
* Huseby gård (Tjølling,Vestfold)
* Huseby gård (Skedsmo)
Fylkesvei 2820

**Fylkesvei 2820 ** går mellom Hole bru og Prestfoss i Sigdal.

Frem til 2019 hadde veien betegnelsen fylkesvei 133 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Odontologforeningen

**Odontologforeningen** er en medlemsforening for tannlege- og tannpleierstudentene ved Det odontologiske fakultet ved Universitetet i Oslo. Foreningen ble opprettet i 1910. 

Foreningen arrangerer ulike møter, sammenkomster og andre sosiale aktiviteter for medlemmene og disponerer et eget lokale i Geitmyrsveien 71, Odontosauruskiælderen, til slike formål.

Odontologforeningen eier dessuten Tannlegehytta i Nordmarka. De utgir også "Tidens Tann", som kommer ut 4 ganger i året. Tannlegestudentene har også et eget musikkorps, Odontoblæsten, og en egen idrettsklubb, Odontologisk Idrettsklubb.

## Eksterne lenker
Odontologforeningen
Living Word Bible Center

**Living Word Bible Center** er en filippinsk menighet i Oslo.

Menigheten ble startet av Santiago Del Valle, en tidligere bibelskoleelev fra Levende Ord. Den var tidligere med i deres nettverk. Menigheten møtes på Mortensrud, og ledes pr. 2007 av pastor Victor Del Valle. Menigheten har også gudstjenester i Drøbak og Slitu.

## Eksterne lenker

*LWBC – menighetens hjemmeside
Paclitaxel

**Paclitaxel** er et kjemisk stoff som finnes i barlindbark. 

Paclitaxel hemmer celledeling ved å stabilisere polymerisert tubulin (mikrotubili), og brukes derfor som kreftmedisin. Molekylet er stort og lipofilt og det er derfor vanskelig å formulere legemiddelet. Gis intravenøst.

## Bivirkninger
Hypersensitivitetsreaksjoner, benmargsdepresjon, nevrotoksisitet.
Terrell

**Terrell** er en by i Texas, nærmere bestemt i Kaufman County, i USA. I 2000 bodde det 13.606 mennesker i Terrell. Terrell befinner seg 52&nbsp;km øst for storbyen Dallas. Byens totale landareal omfatter 48.3 km²

## Kjente personer fra Terrel
Skuespilleren Jamie Foxx er født i Terrell.

## Referanser


## Eksterne lenker
* 
* Terrell Chamber of Commerce
Intaglio

**Intaglio** er italiensk for innsnitt/nedsenket, og brukes om kunstneriske teknikker der mønstre blir preget ned i et materiale, slik at intagliomønsteret fremstår som skygge- eller trykkmønster i innsnittene. 

Intaglio brukes også om billedhoggerverker (forsenket relieff) der alt av mønster eller skrift er innenfor, dvs. dypere i materialet enn den resterende flaten. Helleristninger er en form for intaglio.

Til grafikk brukes intaglio som fellesbenevnelse for etsinger, kopper- og stålstikk, det vil si teknikker der trykksverten presses på papiret fra de påførte innrissingene eller syresårene etter å ha blitt fjernet fra overflaten. (Den motsatte teknikken der sverten ligger på overflaten, kalles offset).

Intaglio er også en trearbeidsteknikk der forskjellige tresorter legges inn i hverandre for å lage dekorative mønstre. Kunstsnekkere som lager slike arbeider kaltes ebenister.

## Se også
* Kamé

## Kilder
*
Nexans

**Nexans S.A.** er et fransk selskap med utspring i et norsk selskap etablert i 1915.

Nexans Norway AS er en leverandør av kraft- og kommunikasjonskabler i Norge, og er blant verdens ledende innen høyspente sjøkabler. Selskapet har hovedkontor i Oslo, produksjonsanlegg på Rognan, Langhus og i Halden. Selskapet har ca. 1600 ansatte (juli 2016) og er organisert i tre divisjoner: Submarine High Voltage, Hybrid Underwater Cables og Market Lines.

Før selskapet skiftet navn til Nexans Norway i 2000, har selskapet hatt følgende navn: Skandinaviske Kabel- og Gummifabriker A/S, Standard Telefon- og Kabelfabrikk A/S og Alcatel Kabel Norge AS.

## Tidslinje

* 1915 – Etableres som industriell virksomhet med hovedsete i Oslo, under navnet Skandinaviske Kabel- og Gummifabriker A/S
* 1934 – ITT blir 100 % eier, og selskapet skifter navn til Standard Telefon- og Kabelfabrikk A/S
* 1972 – Egen produksjonsenhet for telekabler åpner på Rognan 
* 1974 – Egen produksjonsenhet for høyspentkabler åpner i Halden 
* 1978 – Egen produksjonsenhet for mellomspentkabler åpner i Namsos 
* 1987 – Alcatel overtar ITTs eierandel, og selskapet endrer navn til Alcatel STK AS 
* 1991 – Alcatel STK AS skiller ut kabelvirksomheten i eget aksjeselskap, Alcatel Kabel Norge AS 
* 1992 – Egen produksjonsenhet for installasjons-, industri- og varmekabler åpner på Langhus 
* 2000 – Alcatel skiller ut sin kabelvirksomhet i et eget selskap som får navnet Nexans 
* 2001 – Nexans noteres på Børsen i Paris 13. juni, og Alcatel reduserer eierandelen til 22 % 
* 2001 – Eksportandelen øker til 60 % av totalsalget i Nexans Norway AS 
* 2004 – Overtok gjenstående 50 % eierandel i Norcable, som ble fusjonert med Nexans Norway AS
* 2006  – Joint Venture fabrikk med Viscas i Japan: NVC 
* 2008 – Kabelleggingsfartøyet C/S Nexans Skagerrak oppgraderes og forlenges 
* 2010 – Tårnet ved Nexans-fabrikken i Halden forlenges, og blir med sin nye høyde på 120 meter Norges høyeste landfaste bygning 

## Referanser


## Eksterne lenker
* 
* Nexan Norge, offisielt nettsted
Euxenitt

**Euxenitt**. eller euxenitt-Y, er et brunsvart mineral, med strukturoppbygging lik den man finner i metallbinding. Det inneholder kalsium, niob, tantal, cerium, titan, yttrium, og ofte uran og thorium, og andre metaller. Den kjemiske formelen er (Y,Ca,Ce,U,Th)(Nb,Ta,Ti)2O6.

Typelokaliteten til euxenitt ligger i Jølster i Sunnfjord i Sogn og Fjordane, hvor den ble beskrevet i 1840 av Theodor Scheerer. Den er ikke uvanlig i pegmatitter på sørlandet. I mange av pegmatittene i Evje og Iveland er det påvist euxenitt. Ellers kan man finne euxenitt i Uralfjellene, Russland; Sverige; Minas Gerais, Brasil; Ampangabe, Madagaskar; Ontario, Canada; og i Arizona, Wyoming og Colorado i USA.

## Referanser


## Litteratur

*
Befalsbladet

***Befalsbladet*** utgis av Norges offisers- og spesialistforbund, som et fagblad for offiserer (OF), spesialister (OR),kadetter og elever i Forsvaret. Bladet omtaler faglige spørsmål i Forsvaret, og artikler om forsvars- og sikkerhetspolitikk. Bladet tar leserinnlegg, og har egen spalte for pensjonerte offiserer.

*Befalsbladet* holder medlemmer og beslutningstakere i og utenfor Forsvaret orientert om det som rører seg når det gjelder utdanning, tjeneste og lønnsforhold for offiserer. Videre bringer bladet nytt om Forsvarets materiell- og organisasjonsmessige utvikling.

Redaktør er Torgrim Hermansen Halvari. Ansvarlig redaktør er Staale Idar Reiten.

## Eksterne lenker
* Befalsbladet
Fylkesvei 2846

**Fylkesvei 2846 ** går mellom Gren i Sigdal og Tingelstad i Modum.

Frem til 2019 hadde veien betegnelsen fylkesvei 151 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Deutschlandradio

**Deutschlandradio** er et tysk kringkastingsselskap som produserer de landsomfattende radiokanalene Deutschlandradio Kultur (hovedsete i Berlin), DRadio Wissen og Deutschlandfunk (hovedsete i Köln). Det er et offentligrettslig selskap, og ble grunnlagt i 1994 som et samarbeid mellom ZDF og kringkastingsselskapene som er medlemmer av ARD. Programmene er reklamefrie, og finansieres gjennom kringkastingsavgifter.

## Referanser


## Eksterne lenker
*
Alf E. Jakobsen

**Alf Einar Jakobsen** (født 11. januar 1952 i Lenvik i Troms) er en norsk politiker (Ap). Han var ordfører i Hammerfest fra 1999 til 2019, avbrutt av tre år som fast møtende vararepresentant på Stortinget.

## Utdanning
Jakobsen har realskole, handelsskole, deleksamen gymnas som privatist, etatsopplæring i alkoholistomsorgen og studier i organisasjonsteori, administrasjon og ledelse, forvaltningsrett og helseøkonomi. 

## Yrkeskarriere
Jakobsen arbeidet som klubbleder og ungdomsleder i Hammerfest kommune i perioden 1972–1975 og som styrer ved Hammerfest Vernehjem, en institusjon for alkoholavhengige i perioden 1976–1980. Han har senere vært avdelingsleder for helseadministrasjonen, helsesjef og etatsjef for Helse og Sosial i Hammerfest kommune. I perioden før han ble ordfører var han kontorsjef ved Høgskolen i Finnmark, avdeling for helsefag.

## Stortingsperioder
* Møtte fast som representant 3. november 1990–4. september 1992 for Oddrunn Pettersen 
* Møtte fast som representant 1. oktober 2001–19. oktober 2001 for Karl Eirik Schjøtt-Pedersen 
* Møtte fast som representant 1. desember 2006–30. september 2009 for Karl Eirik Schjøtt-Pedersen

## Stortingskomitéer
* 1990–1992**:** medlem Sosialkomiteen
* 2006–2009**:** medlem Finanskomiteen

## Arbeid for regjering
* Personlig sekretær, Sosialdepartementet, 1.1.1987–1.1.1988
* Statssekretær, Sosialdepartementet, 17.10.1988–16.10.1989

## Referanser


## Eksterne lenker
*
Catalogue raisonné

**Catalogue raisonné** er et dokument som på en nesten fullstendig måte beskriver en kunstners verker. En slik katalog blir oftest gitt ut til store kunstneres jubileums- eller retrospektivutstillinger, og sjelden ellers.

Uttrykket er fransk og betyr *resonnert* *[[katalog]]* i betydningen gjennomtenkt, rasjonell. Uttrykket brukes mest i forbindelse med bildende kunstnere, men kan dekke andre kunstarter. Skrivemåten er ikke endret ved inntak i engelsk språk, hvor en ellers kunne brukt *catalog*.

For å være en Catalogue raisonné må den inneholde (for hvert verk):
* Avbildning (I dag: foto) eller klar beskrivelse til identifikasjon av det.
* Materiale(r).
* Hvor har verket vært før (tidligere eiere, utstilt osv.)
* Litteratur om verket.
* Størrelse.
* Tilstand.
* Merknader og tvil om verket (godt, dårlig, forfalsket?)
* Introduksjon i form av kort omtale av kunstnerens liv, uten å lage en komplett biografi.
* Signatureksempler.
* Indeks over alle verk:
* Hvor de befinner seg per dato.
* Fortegnelse over akademikere som har omtalt kunstner og verker.

Kataloger er sjelden så omfattende, men kan ta grundig for seg en periode eller bare bestemte typer arbeider, eksempelvis malerier, tegninger eller skulpturer (keramiske arbeider dersom det forekommer)

En gjennomarbeidet Catalogue raisonné kan regnes som primærkilde om en kunstners arbeider fram til redigeringen er avsluttet. Noen kunstnere lager selv sine egne – men har lite styring og oversikt på hvor verkene vandrer etter at de er solgt.

Enkelte eiere av kunstverk ønsker ikke at deres anskaffelser skal være for lette å kopiere, slik at deres eiendom kun kan presenteres i svart-hvitt eller med lav oppløsning. Selv med slike forbehold, er en catalogue raisonné dyr å fremstille og vanligvis for et begrenset marked. 

## Kilder
* What is a Catalogue Raisonne? 
* ArtLex Art Dictionary on catalogue raisonné
* What is a Catalogue Raisonné? 

## Litteratur
* *Judging the Authenticity of Prints by The Masters: A Primer for Collectors* by David Rudd Cycleback

## Eksterne lenker
* The Catalogue Raisonné Scholars Association
*The Print Council of America on-line database of Catalogues Raisonné for prints – some info online
Nina Braaten

**Nina Braaten** (født 13. november 1969) er en norsk sprangrytter på internasjonalt nivå.

Blant hennes prestasjoner er både lag-gull og individuelt gull i Nordisk Mesterskap i 1998, bronse i VM for hingster (Sire of the World) i 2002, 8.-plass i verdenscupen i Dortmund i 2003, og seier i Norway Grand Prix i 2005, seier i nasjonshoppingen i Polen og 7.-plass i Grand Prix under Oslo Horse Show. Den viktigste hesten i hennes karriere er fullblodshingsten Favoritas, som blant annet ble kåret i det tyske Holsteiner-forbundet. I februar 2008 fikk Favoritas en førstepremie i Norge. 

Hun har også hatt topphesten Blue Lloyd, som hun har gjort stor suksess med både nasjonalt og internasjonalt.

## Referanser
Siv Gunhild Waldeland

**Siv Gunhild Waldeland** (født 1978) er en norsk rytter og designer. 

Hun red og var trener på det «norske» sprangsenteret i Falkenberg. Waldeland har mer eller mindre vært fast på landslaget siden 12-årsalderen til hun ga seg aktivt i 2010. Hun har vært nordisk mester og har flere grand prix-seire i ponniridning.  Som junior, young-rider og som senior har hun mange topp plasseringer i World Cup og internasjonale Grand Prix-stevner. Hun har ridd flere Europamesterskap og World Cups.

Siden 2006 har hun presentert «Team Horze» på norske og internasjonale sprangbaner. Siden 2010 har hun arbeidet som designer og produktutvikler av det internasjonale ridetøy merket B//Vertigo.

## Referanser
Per Laurendz

**Per Laurendz** (født 16. september 1916, død 3. april 1997) var en norsk fotballspiller som representerte Skeid. Han fikk 216 kamper for klubben som han var aktiv for i en mannsalder, både som spiller, lagleder, trener, oppmann og formann.

Han spilte cupfinale for Skeid både i 1939 og 1940 og ble, sammen med Fredrikstads Thorleif Larsen, den første som ble utvist i en norsk cupfinale. De to ble utvist i det 75. minutt på stillingen 3&ndash;0 til FFK.

Laurendz bodde hele sitt liv på Torshov, og drev Torshov Sport sammen med sin bror Viggo Laurendz.

## Referanser
Stian Øglænd

**Stian Øglænd** (født 4. oktober 1983) er en norsk rytter, og trener i Falkenberg. Han har ti år bak seg i hestesporten, og har 2 Grand Prix-seire bak seg i Drøbak og Arendal, i tillegg til diverse internasjonale plasseringer.

Siden 2006 har Øglænd presentert Team Horze på norske og internasjonale sprangbaner.

## Eksterne lenker
* Horze hjemmeside
Joseph Roth (forfatter)

**Joseph Roth** (født 2. september 1894 i Brody, i Galicja, død 27. mars 1939 i Paris) var en østerriksk forfatter. Han er mest kjent for romanen *[[Radetzkymarsjen (roman)|Radetzkymarsjen]]* (tysk: *Radetzkymarsch*). 

## Referanser


## Eksterne lenker
* 
* 
*
Fylkesvei 34 (Buskerud)

**Fylkesvei 34 i Buskerud** gikk mellom Austad og Unnelsrud i Drammen kommune. Veiens lengde var 7,8&nbsp;km.

2019 ble veien del av fylkesvei 2718.

## Kommuner og knutepunkter

## Referanser

 
## Eksterne lenker
* Vegvesenets vegkart
AIDC Ching-Kuo

**AIDC Ching-Kuo** (經國號戰機) er et taiwansk jagerfly. Utviklingen av Ching-Kuo begynte i 1982 som et resultat av at USA la ned et forbud mot å selge Taiwan nye jagerfly for å erstatte deres da aldrende flåte. Dette hindret allikevel ikke amerikanske firmaer å bidra, og AIDC hadde blant annet et nært samarbeid med General Dynamics.

Prototypen fløy første gang 28. mai 1989, og de første serieproduserte flyene ble levert fra januar 1994. Opprinnelig ble 260 fly bestilt, men denne ordren ble redusert på begynnelsen av 90-tallet da Taiwan igjen fikk lov å kjøpe vestlige jagerfly.

En-seters Ching-Kuo har betegnelsen **F-CK-1A**, og to-setere betegnelsen **F-CK-1B**.

## Litteratur
* Eden, Paul (ed.). *The Encyclopedia of Modern Military Aircraft*. London, UK: Amber Books, 2004. ISBN 1-904687-84-9.
* Wilson, Stewart. *Combat Aircraft since 1945*. Aerospace Publications, 2000. ISBN 1-875671-50-1.
* Lake, Jon (høsten 1996). "AIDC Ching-Kuo: The Indigenous Defence Fighter". *World Air Power Journal. Aerospace Publishing (Volume 26)*: Pages 28–41. ISBN 1-874023-81-6.
* Taylor, Michael (1999). *Brassey's World Aircraft & Systems Directory 1999/2000*. London: Brassey's. ISBN 1-85753-245-7.

## Eksterne lenker
* AIDC F-CK-1 (Ching-Kuo) / (Indigenous Defence Fighter)
Spenol

**Spenol** er en uparfymert, beskyttende og fuktighetsbevarende hudkrem som blir produsert av det internasjonale farmasøytiske selskapet Takeda. Kremen ble utviklet av Sigurd Funder som laget en krem som skulle smøres på kuenes spener. Bøndene bruker Spenol (som ett av flere slike produkter) på spenene til kyrne, spesielt på sommeren når de er ute og blir utsatt for sol, noe som gjør huden ekstra tørr og sårbar. Såre spener er ubehagelig for kua, og småsår kan gi grobunn for bakterier som kan føre til mastitt, dermed blir det fort dyrlegebehandling og melk som må tømmes ut, med dertil hørende unødvendige kostnader. Produktene finnes da også med solfaktor.

Ifølge markedsføringen for produktet, oppdaget budeiene raskt at Spenol også hadde god effekt på deres egen sprukne hud.

Spenol inneholder: Mineraloljer, emulgatorer, fettsyrer, voks, fuktighetsbevarende middel, konserveringsmiddel og destillert vann.

## Referanser


## Eksterne lenker
* Spenol på moten – NRK, publisert 23. juni 2003
Adrián Annus

**Adrián Annus** (født 28. juni 1973 i Szeged) er en ungarsk sleggekaster. 

Han vant gullmedalje i sleggekast under Sommer-OL 2004 i Athen, men ble tvunget til å gi fra seg medaljen da han nektet å avgi dopingtest.

Han ble kåret til årets idrettsmann i Ungarn i 2003.

## Referanser

## Eksterne lenker
*
Blissard

***Blissard*** er ei plate som ble gitt ut i 1996 av det norske bandet Motorpsycho.  Plata vant Spellemannprisen i klassen rock i 1996.  Innspillingen foregikk i Polar Studios i Stockholm høsten 1995, et studio som opprinnelig ble bygget av Björn Ulvaeus og Benny Andersson fra ABBA.

## Sporliste
:0. Skjult spor (uten tittel) – 8:35
#«Sinful, wind-borne» – 5:21
#«Drug Thing» – 4:37
#«Greener» – 6:14
#«'s Numbness» – 3:57
#«The Nerve Tattoo» – 4:02
#«True Middle» – 4:51
#«S.T.G.» – 9:45
#«Manmower» – 4:15
#«Fool's Gold» – 3:57
#«Nathan Daniel's Tune From Hawaii» – 6:11

## Medvirkende
* Bent Sæther: vokal, bass, gitar
* Hans Magnus Ryan: gitar, vokal, banjo
* Håkon Gebhardt: slagverk
* Morten Fagervik: gitar, mellotron, piano, vokal

## Trivia
* En egen bok dedisert til dette albumen ble utgitt i 2012, skrevet av Johan Harstad
* For å spille det skjulte sporet må en «spole» bakover fra begynnelsen av CD-en.
* «S.T.G.» er en forkortelse for «Sonic Teenage Guinevere».
* «True Middle» hadde «The Void» som arbeidstittel.
* «Fool's Gold» og «Nathan Daniel's Tune From Hawaii» ble begge spilt inn i 1994. Sistnevnte er skrevet av Deathprod alene, og er dedisert til Nathan Daniel, mannen bak Danelectro og Silvertone gitarer.
* Coveret er tegnet av Kim Hiorthøy.
* Helt i starten på «'s Numbness» kan en høre en tysk dame som snakker. Hun sier: «Halte du den Glauben fest, Angst und Sorge wird's nicht wenden» (*Er du fast i troen, så vil ikke angst og sorg endre på det*).
* «Sinful, Wind-borne» er sluppet som singel i Italia (via Runt Records) og i USA, og bare som 7"-vinyl. 
* «The Nerve Tattoo» og «Manmower» er også sluppet som singler.
* Det er laget videoer til «The Nerve Tattoo», «Manmower» og «Sinful, Wind-borne».

## Eksterne lenker
*
Bill Perkins

**William «Bill» Perkins** (født 21. januar 1876 i Wellingborough, død i *Rushden* i 1940) var en engelsk fotballspiller. Mest kjent er han fra sin tid som keeper i Liverpool FC.

Perkins begynte sin karriere som juniorspiller i amatørklubben *Wellingborough Trinity*, før signerte for en annen amatørklubb; *Kettering* i 1894. Han tilbragte 4 år i klubben. I 1898 skrev han under for Luton. Her ble han værende i en sesong, før han ble hentet til Liverpool av manager Tom Watson i mars 1899.

Han fikk sin debut 3. april samme år, i hjemmekampen på Anfield mot Newcastle. Liverpool vant forøvrig kampen 3-2. 
I denne sesongen hadde tre keepere spilt for klubben. De første 11 kampene ble stått av Harry Storer, før Matt McQueen tok over. McQueen kunne faktisk også være utespiller, så Perkins fikk dermed keeperplasen fast.

Sesongen etter sto Perkins samtlige av de 36 kampene Liverpool spilte. Det var det kun William Goldie og Tom Robertson som også gjorde. Liverpool vant 1. divisjon for første gang denne sesongen. Perkins fikk dermed æren til å være den første keeperen i klubben til å vinne dette trofeet.

Perkins fortsatte å være Liverpools bakerste mann frem til 1903, da han måtte gi fra seg keeperplassen til *Peter Platt*. I kampen mot Sunderland 30. mars 1903 ble Platt foretrukket, og Perkins spilte aldri for de røde igjen. Han fikk totalt 117 kamper for klubben.

Han signerte for Northampton senere på året, og ble værende i klubben frem til 1906. På dette tidspunktet hadde han stått 100 ligakamper for Northampton.

Perkins døde i Rushden i 1940, 64 år gammel.

## Statistikk
### Kamper
**Liverpool**
* **1904-1908:** Ligakamper – mål: 107 kamper – 0 mål.
* **1904-1908:** Totalt kamper – mål: 117 kamper – 0 mål.

**Northampton**
* **1890-1904:**: Ligakamper – mål: 100 kamper – 0 mål.

### Medaljer
**Liverpool**
* **1900/1901:** 1. divisjon – Vinner

## Se også
* Statistikk om Liverpool FC

## Eksterne lenker
* Profil på LFChistory.net
Marienborg holdeplass

**Marienborg holdeplass** ligger langs Dovrebanen og Stavnebanen ved Marienborg i Trondheim, og åpnet i 2001. Arkitekt for overbygg og andre nye bygningsstrukturer var Pir II – Arkitekter v/Fredrik Shetelig. 

Stasjonen har to plattformer og ligger 549,95 kilometer fra Oslo sentralstasjon der Stavnebanen tar av fra Dovrebanen. Det ene sporet tilhører Dovrebanen og ble elektrifisert i 1970, mens det andre tilhører Stavne- Leangenbanen og ble elektrifisert i 2025. Stasjonen blir betjent av lokaltog og regiontog med Trønderbanen, Rørosbanen og Stavne- Leangenbanen mellom Trondheim og Røros, Steinkjer og Lerkendal, og av fjerntog mellom Trondheim og Hamar.

Marienborg holdeplass er lokalisert like ved St. Olavs hospital, med tilknytning via Ceciliebrua over Nidelva, og ligger ved siden av lokomotivverkstedet Marienborg, som tilhører Mantena. Stasjonen, eller kryssingspunktet stasjonen ligger på, hadde en viktig rolle i Nidareid-ulykken i 1921, der et av togene angivelig skulle ha ventet på stasjonen, men fortsatte og utløste en kollisjon med et annet tog ved Ila.

## Referanser


## Litteratur
* 
* 

## Eksterne lenker
IAI Lavi

**IAI Lavi** er et israelsk jagerfly. Lavi ble utviklet for det israelske flyvåpenet, og den første prototypen fløy første gang 31. desember 1986. Denne ble fulgt av en andre prototype, men allerede i august 1987 ble flytypen kansellert. Angivelig av økonomiske grunner og press fra USA. Flyvåpenet fortsatte allikevel å bruke flytypen, for utprøving av avionikk og systemer, og en tredje Lavi ble bygget ferdig etter kansellasjonen utelukkende for dette formålet.

## Spesifikasjoner

## Eksterne lenker
* IAI Lavi (Young Lion)
Skansen stasjon

**Skansen stasjon** er en jernbanestasjon på Dovrebanen ved Skansen i Trondheim. Stasjonen ble åpnet i 1893 som Stoppested, 1909 ble den oppgradert til stasjon, og siden 1961 har den status som holdeplass. Stasjonen har en stasjonsbygning og et leskur og en plattform, som er lokalisert 551,67 km fra Oslo sentralstasjon og 1,2 km fra Trondheim sentralstasjon. Skansen stasjon blir i dag betjent av lokaltog med Trønderbanen samt regionstog mellom Trondheim og Røros. Stasjonsbygningen huser (per 2022) en kafé. 

50 meter fra Skansen stasjon ligger en buss- og trikkeholdeplass som blir betjent av rutebusser fra AtB og trikker fra Gråkallbanen.

## Trikk
Trondheims eneste gjenværende trikkelinje, Gråkallbanen, har holdeplass rundt 50 meter fra stasjonen, som er den eneste jernbanestasjonen i Trondheim som har tilknytning til trikketilbudet. Denne holdeplassen stammer fra Ilalinjen, som var den første trikkestrekningen som ble bygget i Trondheim i 1893. Gråkallbanen kjører mellom St. Olavs gate og Lian.

## Litteratur
* 
* 
* 

## Eksterne lenker
Roxen

**Roxen** er en innsjø i Linköping kommune og Norrköping kommune, Östergötland. Den ligger ca. 32 moh. og har et areal på 97 km². Roxen er en næringsrik, grunn innsjø. Dette gir opphav til et rikt fugleliv, men sjøens økologiske status klassifiseres som «utilfredsstillende». Dette skyldes nettopp overgjødsling, samt morfologiske endringer og miljøgifter. 

Innsjøen er bare 8 m på det dypeste, noe som fører til at bølgene på Roxen blir svært krappe (korte og høye), noe mange seilere har fått oppdage i hardt vær. I vest er innsjøen ca. 6 km bred, og forbinder Motala ström, Svartån og Stångån med Kinda kanal, i den sydligste viken nord for Linköping. Mot øst smalner Roxen av til en langstrakt vik. Fra denne vikens østlige ende, ved Norsholm, fortsetter Motala ström nordover mot innsjøen Glan. 

Göta kanal går gjennom innsjøen fra Norsholm til Berg i Linköping.

Et 42 km² stort område av den vestlige delen av Roxen har siden 19. november 2001 blitt beskyttet under Ramsarkonvensjonen.

## Se også
* Liste over innsjøer i Skandinavia

## Referanser
Jostein Stalheim

**Jostein Stalheim** (født 1960) er professor ved Høgskolen på Vestlandet.

## Bakgrunn
Han begynte med akkordeon hos Olav Ullestad og har siden studert med Mogens Ellegaard og Matti Rantanen. Som komponist har han studert hos Ib Nørholm, Lasse Thoresen og Olav Anton Thommessen. Han debuterte i 1986 med Danmarks radio Symfoniorkester i urfremføring av Ib Nørholm akkordeonkonsert *Spiraler*. Han har siden spilt med flere orkestre i og utenfor Norden.

## Karriere
Han har spilt med orkestre i og utenfor Norden, blant annet med Oslo filharmoniske orkester. Han har spilt inn flere CD-er med norsk musikk for akkordeon bl.a solo-CD *Kast*. 

Som komponist har han gjestet festivaler i inn- og utland og hadde høsten 2005 premiere på helaftens ballett *De vilde Svaner* over eventyret av H.C. Andersen. Hans verker har vært å finne på programmet til festivaler som Borealisfestivalen og Festspillene i Bergen. 

Stalheim har også laget musikk til opera, teater og utstillinger foruten en rekke verk for symfoniorkester, kammerensembler og soli. Musikken hans er spilt inn av en rekke artister bl.a Postures for strykesekstett og Hidden Music for fløyte og klaver. Orkesterverket TANchoreiÁRDÁstev finnes på CD-en Ung Symfoni og ble spilt på turne til St. Petersburg. 

Stalheim var med å starte konsertserien *[[Avgarde]]* som er oppkalt etter hans verk for solofiolin. Han fikk Fartein Valen-stipendet i 2001. Han ble 2019 nominert til The American Prize for operaen Rosetta´s Stone sammen med John G. Bilotta, John McGrew og Oded Ben-Horin.

## Diskografi
* *Watch - musikk for strykere, piano og electronic*
* *Kast* – Rubeus m.m.
* *Hexa* – Postures
* *Jabulani* – Edward meets Edvard..
* *Live from Grieghallen* – TANchoreiardaSTEV
* *Chromos* – Hidden Music
* *Singing Landscape* – Crossing lines
* *In Real Time* – Inside
* *Avgarde* – Dialog
* *Graffiti* – "De vilde Svaner".

## Referanser


## Eksterne lenker
* 
*
Balthus

**Balthasar Kłossowski de Rola** (født 29. februar 1908 i Paris, død 18. februar 2001) var en polsk/fransk maler. Hans verk blir sett på som anti-moderne og hans verk var stort sett klassiske og akademiske. Mange av hans malerier viser erotisk innhold, ofte unge jenter.

## Referanser


## Eksterne lenker
* 
* 
*
LSA

* 

*'LSA*' (*d-lysergic acid amide*) er et [[psykedelisk]] [[tryptamin]] som finnes i frøene til plantene *Argyreia nervosa* og *Ipomoea tricolor''. Strukturmessig er det likt LSD, selv om effekten beskrives som mindre visuell enn LSD-rusen.
Firkløver (sjokolade)

**Firkløver** er en sjokolade som produseres av Mondelēz (Freia). Den ble lansert i 1926.

Den finnes både som plate og som rull med biter, og består av Freia Melkesjokolade med biter av hasselnøtter. 

## Referanser